**Referat fra Områdemøde 21. marts 2024 i Taastrup medborgerhus**

Dagsorden:

1. Valg af dirigent  
2. Valg af stemmetællere  
3. Områdelederens beretning  
4. Valg:  
a. Områdeleder (fungerende) – Christian Duurloo villig til valg  
b. Områdesuppleant – Her foreslår områdeledelsen Peter Svane  
5. Evt.

Ad. 1: KA blev enstemmigt valgt, og takkede for valget.

Ad. 2: Klaus Buddig og Gitte Pedersen blev valgt som stemmetællere (og Dennis Rasmussen blev valgt som referent).

Ad. 3: Den fungerende områdeleder aflagde beretning, og overrakte undervejs pokalen for årets hund til Johnny fra Taastrup og Jabinas Sullivan. Dirigenten konstaterede på baggrund af applausen, at beretningen var godkendt – det var der ingen indvendinger imod.

Ad. 4.a: Dirigenten spurgte om der var andre kandidater end Christian Duurloo, og René Lindhardt tilbød sit kandidatur. Der skulle derfor uddeles stemmesedler, og disse blev uddelt afdelingsvis. Der blev spurgt ind til, hvorvidt sektion 1’ere kunne stemme, såfremt de havde en fuldmagt fra et medlem i sektion 2. Det blev afvist af dirigenten, idet valget af områdelederen var for sektion 2.

Efter uddeling af stemmesedler, blev det konstateret, at der i alt var 121 stemmer, heraf 43 fuldmagter.

De 2 kandidater blev opfordret til at motivere deres kandidatur, og der var enkelte spørgsmål til dem begge, der blev besvaret.

Derefter blev der stemt, og efter at stemmetællerne havde opgjort stemmerne, fordelte sig som følger:

Christian: 61 René: 55 Blanke: 5 Ugyldige: 0

Ad. 4.b: Peter Svane blev enstemmigt valgt.

Ad. 5: Line Holm Hels orienterede om deadlines og retningslinier for indhold til bladet ”Politihunden”, og forklarede hvorfor stof om udtagelserne ikke kommer i bladet, der heller ikke længere udkommer fysisk. Derudover efterlyste hun indlæg fra afdelingerne, da hun ikke kan være opsøgende i hele området.

Erik Goth-Eriksen spurgte ind til dagsordenens punkt vedrørende revisor. Dirigenten forklarede, at det var en fejl i dagsordenen, og at punktet hørte til på agendaen for områdekassen.

Derefter gav dirigenten ordet til den nyvalgte områdeleder, der takkede for valget og råbte et leve for foreningen.

Mødet sluttede 20.30

Områdelederens beretning:

Året i område 6 har været et år hvor områdelederen træk sig midt i det hele og efterlod område med en del tråde at rede ud. Det blev hurtigt på et område formandsmøde besluttet, at det var bedst for området at ikke at indkalde til en ekstra ordinær generalforsamling og den vej igennem vælge et ny område leder. Der skulle derimod ventes til det ordinære område møde så alle have mulighed for at finde egnede kandidater. Det betød at området blev kørt videre af Maj-Britt, Torben og jeg i fælles skab. Beslutninger er taget i enighed mellem os 3. det har vi følt har været det mest rigtige.

Forårets konkurrencer blev alle afholdt med gode resultater.

U1 blev afholdt i Birkerød med deltagelse af 9 hunde

Patruljeoprykningen blev afholdt i Taastrup med 4 deltagende hunde

Krim oprykningen blev afholdt i Skovbo med deltagelse af 6 hunde

Områdemesterskabet:

Områdemesterskabet Del 1 blev i år afholdt i Helsingør

Områdemesterskabet del 2 blev afholdt i Roskilde

Finalen tog Frederiksværk Gribskov sig af.

Områdemester unghundeklassen blev Sten Holst Christensen med To Fast Karlo

Områdemester Patruljeklassen blev Christian Duurloo med To fast Gambler

Områdemester Kriminalklassen blev Rene Lindhart med Amagers Harvey

Områdemester Vinderklassen blev Anne Andersen med Tigerdyrets Albert

Områdefadet blev vundet af Skovbo.

Årets hund i område 6 blev Mølles Ghandi med hunde Palle Nielsen

Udtagelse til Dm gik over alt forventning for område 6. 20 hunde blev sendt til Ringsted klart det område med flest deltagende hunde.

Patruljeudtagelsen blev afholdt i Taastrup 12 hunde stille til start og 9 hunde kom med til DM

Krimudtagelsen blev afholdt i Frederiksværk Gribskov 5 deltagende hunde og 2 kom med til dm

Vinder udtagelsen blev afholdt i Skovbo 5 hunde stille til start og 3 kom med til dm

Sjællandsmesterskabet blev i år afholdt af Frederiksværk, desværre stillede kun 9 hunde til start men det skal ikke tage noget for en flot afholdt konkurrence af Frederiksværk.

Dm i 2023 blev i år afholdt på Sørup Herregård.

Det var et rigtigt godt arrangeret dm, eneste lille malurt i bærret var at det kun var muligt for tilskuerne at se lydigheds pladsen men mere om det senere.

Som tidligere nævnt var område 6 rigtig godt repræsenteret med 20 hunde.

Hunde der var med gjorde det rigtigt fint og det blev til flere podie placeringer.

I Patruljeklassen blev Inge Jørgensen fra Tastrup nummer 2 med To fast Felix. Johnny Fidelius fra Roskilde med blev nr. 3 med Møllers Drago

I Kriminalklassen blev Rene Lindhardt fra Skovbo en flot danmarksmester med Amagers Harvey

I vinderklassen blev Mikkel Olsen med Sund hund Kira en flot nummer 2

Område6 kan med det Dm være rigtig stolte af de hunde der var med.

U2 blev afholdt i Taastrup med deltagelse af 10 hunde.

Der blev viste rigtigt godt hundearbejde og årets bedste resultat blev årets lavet på denne dag så derfor vil jeg godt se Henrik Hansen her oppe for at modtage årets hund pokal sammen med Jabinas Sullivan

Kåringer i 2023.

Her har område 6 en stor udfordring foran os, for lige så godt vores hunde gør det til Dm lige så svært har vi med at få dem kåret.

Dumpe procenten er desværre på hele 51,7 %. 29 gange var kåringsmanden på besøg og kun 14 gange medførte det en kåring.

Det er svært helt at sætte en finger på hvad der går galt. For taler jeg med de formændene rundt i klubber så er det svært at sætte en finger på noget der kan gøres anderledes.

Men jeg håber og tror på at 2024 bliver året hvor område 6 flytter sig i den positive retning med hensyn til at få hunde kåret.

Torben og jeg deltog lørdag den 2 marts i repræsentantskabs mødet på Fyn.

Inden mødet havde det været nødvendigt at indkalde til et ekstra ordinært områdebestyrelses møde, da det var nogle meget store punkter der var dagsorden for foreningsfremtid. Jeg vil ikke gå i detaljer her med punkterne for de punkter området ikke kunne bakke op om blev alle trukket fra dagsorden inden de kom til afstemning. Punkterne der blev trukket vil i stedet blive drøftet på det kommende seminar den 15-16 juni i Odense. (2 fra hver afdeling samt områdeledelsen)

Formanden for HB Lars kom i sin beretning ind på hvor skadeligt det er for foreningen når medlemmer bruger mere tid på at ”modarbejde” hinanden fremfor at styrke fællesskabet. Det er en udvikling der skal vendes for ellers ender det med vi ikke har nogen forening mere. Det bliver stadig en større og større udfordring at få folk til at stille op som dommere og figuranter så konkurrencer kan blive afholdt. Jeg håber ikke vi er kommet dertil hvor folk melder sig mere af tvang end af løst.

Vi har heldigvis lige fået uddannet en stor gruppe figuranter i både Skovbo samt Frederiksværk Gribskov, desværre er billedet ikke det samme på dommersiden hvor der i år slet ikke er kommet nogle nye dommere. Jeg krydser min fingere for at flere vil melde sig til deres lokale formænd hvis de går med en løst til at blive dommer. Så de kan blive hjulpet godt på vej mod dommergerningen.

På mødet kom vi også med det ønske om det skulle være muligt for tilskuerne at se andet end kun lydighed til DM. Det havde HB taget til sig og det havde aldrig været i deres interesse at det skulle være på denne måde, sket er sket og de lovede at der til næste DM vil være mulighed for at være tilskuere med til langt flere øvelser hvor det er muligt.

Udvikling i medlemstallet Vi har fortsat et let faldende medlemstal. Vi ønsker altid at kunne tiltrække flere, og derfor er det helt væsentligt, at vi alle har fokus på initiativer til rekruttering af nye medlemmer. • Sektion I er i dag 84 medlemmer - det samme som vi var repræsentantskabsmødet i 2023. Der skal fortsat arbejdes ihærdigt på, at vi kommer over de 100 medlemmer i sektion I. • Sektion II er i dag 1.362 medlemmer mod 1.423 medlemmer ved repræsentantskabsmødet i 2023, hvilket er et fald på 72 medlemmer. • På passivsiden er vi 113 medlemmer mod 123 medlemmer ved repræsentantskabsmødet i 2023, hvilket er et fald på 10 medlemmer, og dermed er det samlede medlemstal i Dansk Politihundeforening i dag 1.559 medlemmer mod 1.633 deltager ved repræsentantskabsmødet i 2023 – det skal der helst rettes op på.

Vi er i område 6 39 medlemmer fra sek. 1 238 medlemmer fra sek. 2 samt 29 passive medlemmer

Det giver i alt 306 medlemmer mod 304 sidste år hvilket jo er positivt nok vi har haft en fremgang.

Vi er 55 dommere samt 130 figuranter i området. Det vil sige vi har fået 11 flere figuranter samt er blevet en dommer mindre.

Jeg synes vi har en god stærk forening, som jeg håber alle vil være med til at værne om. Jeg vil opfordre medlemmer til at ligge personlige agender til side og arbejde for et stærkere område 6.

Det er okay ikke at være enig om alting, men den gode tone skal altid bevares.